Document ID: 32008L0124

DIREKTIVA KOMISIJE 2008/124/ES
z dne 18. decembra 2008
o omejitvi trženja semen nekaterih vrst krmnih rastlin ter oljnic in predivnic na seme, ki je bilo uradno potrjeno kot „osnovno seme“ ali „certificirano seme“
(Kodificirana različica)
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive sveta 66/401/EGS z dne 14. junija 1966 o trženju semena krmnih rastlin (1), in zlasti člena 3(3) Direktive,
ob upoštevanju Direktive Sveta 2002/57/ES z dne 13. junija 2002 o trženju semen oljnic in predivnic (2), in zlasti člena 3(3) Direktive,
ob upoštevanju naslednjega:
(1)
Direktiva Komisije 86/109/EGS z dne 27. februarja 1986 o omejitvi trženja semen nekaterih vrst krmnih rastlin ter oljnic in predivnic na seme, ki je bilo uradno potrjeno kot „osnovno seme“ ali „certificirano seme“ (3) je bila večkrat bistveno spremenjena (4). Zaradi jasnosti in racionalnosti bi bilo treba navedeno direktivo kodificirati skupaj z Direktivo Komisije 75/502/EGS z dne 25. julija 1975 o omejitvi trženja semena travniške latovke (Poa pratensis L.) na seme, ki je bilo uradno potrjeno kot „osnovno seme“ ali „certificirano seme“ (5) z združitvijo v enotno besedilo.
(2)
Direktiva 66/401/EGS dovoljuje trženje osnovnega semena, certificiranega semena in trgovskega semena nekaterih vrst krmnih rastlin.
(3)
Direktiva 2002/57/ES dovoljuje trženje osnovnega semena, certificiranega semena vseh vrst ter trgovskega semena določenih vrst oljnic in predivnic.
(4)
Obe direktivi pooblaščata Komisijo, da prepove trženje semena, razen če to ni bilo uradno potrjeno kot „osnovno seme“ ali „certificirano seme“.
(5)
Države članice lahko proizvedejo zadostno količino osnovnega semena in certificiranega semena, da bi znotraj Skupnosti zadostile povpraševanju po semenu nekaterih zgoraj omenjenih vrst s semenom iz teh kategorij,.
(6)
Ukrepi, predvideni s to direktivo, so v skladu z mnenjem Stalnega odbora za semenski material za poljedelstvo, vrtnarstvo in gozdarstvo.
(7)
Ta direktiva ne bi smela posegati v obveznosti držav članic glede rokov za prenos v nacionalno pravo direktiv določenih v Prilogi I, Del B -
SPREJELA NASLEDNJO DIREKTIVO:
Člen 1
1. Države članice predpišejo, da na trg ni dovoljeno dati semena:
-
Poa pratensis L.
semena travniške latovke
-
Vicia faba L. (partim)
boba
-
Papaver somniferum L.
vrtnega maka
-
Agrostis gigantea Roth
orjaške šopulje
-
Agrostis stolonifera L.
plazeče šopulje
-
Phleum bertolonii DC
bertolonijevega mačjega repa
-
Poa palustris L.
močvirske stoklase
-
Poa trivialis L.
navadne latovke
-
Lupinus albus L.
belega volčjega boba
-
Brassica juncea (L.) Czernj. et Cosson
sareptske ogrščice
-
Agrostis capillaris L.
lasaste šopulje
-
Lotus corniculatus L.
navadne nokote
-
Medicago lupulina L.
hmeljne meteljke
-
Trifolium hybridum L.
hibridne detelje
-
Alopecurus pratensis L.
travniškega lisičjega repa
-
Arrhenatherum elatius (L.) Beauv. ex J. S. et K. B. Presl
visoke pahovke
-
Bromus catharticus Vahl
čistilne stoklase
-
Bromus sitchensis Trin.
aljaške stoklase
-
Lupinus luteus L.
ozkolistnega volčjega boba
-
Lupinus Augustifolius L.
modrega volčjega boba
-
Poa nemoralis L.
podlesne latovke
-
Trisetum flavescens (L.) Beauv.
rumenkastega ovsenca
-
Phacelia tanacetifolia Benth.
facelije
-
Sinapis alba L.
bele gorjušice
-
Agrostis canina L.
pasje šopulje
-
Festuca ovina L.
tankolistne ovčje bilnice
-
Trifolium alexandrinum L.
aleksandrijske detelje
-
Trifolium incarnatum L.
inkarnatke
-
Trifolium resupinatum L.
perzijske (zasukanocvetne) detelje
-
Vicia sativa L.
navadne grašice
-
Vicia villosa Roth.
kuštrave grašice
razen, če je uradno potrjeno kot „osnovno seme“ ali „certificirano seme“.
2. Države članice predpišejo, da na trg ni dovoljeno dati semena:
-
Glycine max (L.) Merr
soje
-
Linum usitatissimum L.
lanu
razen, če je uradno potrjeno kot „osnovno seme“ ali „certificirano seme prve množitve“ ali „certificirano seme druge množitve“.
Člen 2
Direktiva 75/502/EGS in Direktiva 86/109/EGS, kakor je bila spremenjena z Direktivami, navedenimi v Prilogi I, Del A sta razveljavljeni, brez poseganja v obveznosti držav članic glede rokov za prenos v nacionalno pravo direktiv, ki so določeni v Prilogi I, Del B.
Sklici na razveljavljeno direktivo, se upoštevajo kot sklici na to direktivo in se berejo v skladu s primerjalno tabelo v Prilogi II.
Člen 3
Ta direktiva začne veljati na dvajseti dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 18. decembra 2008

Labels: 3
17
6